13:42 Працягваецца допыт чарговага пацярпелага — Аляксандра Ксяндзова. Ён кажа, што яму сарвалі шлем і далі па шыі. Ён сказаў, што атрымаў удар у момант прарыву людзей з ачапленьня. На экспэртызе ня быў, бо быў заняты. У справе сказана, што пацярпела плячо. Чаму разыходжаньне? Ён кажа, што забыўся. У паказаньнях Ксяндзова ў судзе істотныя разыходжаньні з матэрыяламі сьледзтва. На сьледзтве ён казаў, што людзі прарываліся праз ланцуг, у якім ён стаяў, да дома ўраду. А на судзе паказаў, што прарыў быў у бок мэтро, пасьля таго як ачапілі самых актыўных. Тады ён сказаў, што пераблытаў, бо быў у такім эмацыйных стане.